San Lameer Villa 2506 | LekkeSlaap
San Lameer Villa 2506 is 'n selfsorg-eenheid wat in die pragtige San Lameer-landgoed geleë is. Dit bied verskeie doendinge wat stapafstand vanaf die vakansie-eenheid is. Dié eenheid is op die tweede verdieping en het 'n merkwaardige uitsig vanaf die balkon.
Die villa het slaapplek vir 2 volwassenes en 2 kinders jonger as 6 jaar in 1 slaapkamer, daar is verder 1 badkamer, en 'n oopplan-kombuis en -leefarea. Die slaapkamer het lugversorging en 'n dubbel bed, terwyl die badkamer 'n stort, toilet en wasbak het. 'n Slaapbank is beskikbaar in die sitkamer en kan slaapplek vir 2 kinders onder 6 jaar bied.
Die kombuis is ten volle toegerus vir selfsorg en het 'n wasmasjien, stoof, oond, yskas-vrieskas, mikrogolf, en eetgerei en breekware. Die eetkamer het sitplek vir 4 gaste, terwyl die sitkamer 'n gemaklike sitkamerstel, 'n platskerm-TV teen die muur met sekere DStv-kanale en WiFi het.
Die leefarea lei na die patio met 'n braai en stoepmeubels met 'n skouspelagtige uitsig oor die landgoed en die see op die horison. Die villa word in piek-seisoen skoongemaak, maar nie in lae-seisoen nie. Doen gerus navraag oor die tariewe vir skoonmaakdienste gedurende die lae-seisoen.